Monesti aikaisempina vuosina ovisilmien käyttäminen oli yleisempää verrattuna nykypäivään. Ovitehtaiden valmistuskäytännöt ovat muuttuneet, joten varsinkin uudemmissa rakennuksissa tai taloissa ei enää törmää niin usein ovisilmiin. Vaikka ovessa ei olisikaan vielä ovisilmää, voi sellaisen asentaa helposti myös jälkikäteen. Ovisilmän asennuskorkeus on noin 160 cm – 180 cm. Yleensä se asennetaan keskelle ovea, mutta voi sen asentaa muuallekin. Oven läpi porataan reikä, johon ovisilmän voi kiinnittää. Hyvin monesti näkökenttä on vähintään 180 astetta, mutta myös laajempia erikoissilmiä on tarjolla.